jkorsvik/nowiki_second_scrape_merged huggingface dataset:
Hummuli kommune

Hummuli kommune er en tidligere landkommune i Valga fylke i Estland, på grensen til Latvia. Kommunen lå helt sørvest i fylket og administrasjonssenteret var landsbyen Hummuli. Kommunen hadde cirka 1 060 innbyggere og et areal på 163 km². Folketallet var stabilt. 
De største tettstedene er Hummuli med 339 innbyggere, og landsbyene Piiri og Jeti. Maleren Elmar Kits (1913–1972) malte i 1964 noen få landskapsmalerier fra innsjølandskapet vest i kommunen. Innsjøen Valgjärv sør for landsbyen Koorküla er den største av innsjøene, og ved undervannsarkeologi fant man i 1958 restene av en trebygd landsby på bunnen av sjøen, med røtter helt tilbake til 3300 f.Kr.. Landsbyen hadde stått på påler i innsjøen og dekket 737 m². De første funnene fra den arkaiske steinalderlandsbyen ble gjort i 1640 av den lokale godsherren Wolfgang Heinrich von Anrep, ved hjelp av livegne og russiske dykkere som fant kobbergjenstander.Den tyske orden etablerte et fort nord for stedet Hummuli på 1300-tallet, antakelig på stedet til et enda eldre estisk borganlegg.


== Referanser ==


== Eksterne lenker ==
(en) Hummuli Parish – kategori av bilder, video eller lyd på Commons
Karula kommune

Karula kommune er en tidligere landkommune i Valga fylke i Estland, på grensen til Latvia. Kommunen lå sørøst i fylket og administrasjonssenteret var landsbyen Karula. Kommunen hadde cirka 1 050 innbyggere og et areal på 230 km². Folketallet var sterkt fallende. 
De største tettstedene er Karula med ca 150 innbyggere, og Kaagjärve midt mellom Karula og Valga. I Kaagjärve vokste den kjente estiske billedkunstneren Juhan Raudsepp (1896-1984) opp, og tegnet i høy alder det episk-nasjonale bildet Rusi gård, av tradisjonelle bondebygninger som siden ble demontert og satt opp i utendørsmusset Rocca al Mare nær Tallinn.I kommunen ligger også Pikkjärv (norsk: Langsjøen), som med sine 5 km lengde og bare 170 meters bredde er Estlands smaleste innsjø. 


== Referanser ==


== Eksterne lenker ==
(en) Karula Parish – kategori av bilder, video eller lyd på Commons
Vinbladet

Vinbladet er et kundemagasin utgitt av AS Vinmonopolet.
Tidsskriftet ble etablert i 1988. Det utgis seks ganger årlig, og deles ut gratis ved Vinmonopolets utsalg. Bladet distribueres i et opplag på 65 000 eksemplarer (2014).
Redaktører er Halvor Bing Lorentzen (ansv.red.) og Marie Steffens. (2014)


== Eksterne lenker ==
Vinmonopolet.no
Cecilia Grubbström

Cecilia Anna Skagerstam Grubbström (født 2. september 1986 i Partille) er en svensk håndballspiller. Hun spiller for den danske klubben Viborg HK. Grubbström spilte i EM 2010, og er en del av den svenske troppen i de olympiske leker i London 2012.
Grubbström arbeider som fysioterapeut.


== Referanser ==


== Eksterne lenker ==
(en) Cecilia Grubbström – Olympedia 
(en) Cecilia Grubbström – Sports-Reference (OL-resultater – arkivert) 
(sv) Cecilia Grubbström – Sveriges olympiske komité 
(en) Cecilia Grubbström – Det europeiske håndballforbundet (EHF)
Palupera kommune

Palupera kommune er en tidligere landkommune i Valga fylke i det sørlige Estland. Kommunen lå helt nordøst i fylket og administrasjonssenteret var landsbyen Palupera. Kommunen hadde cirka 1 150 innbyggere og et areal på 123 km². Folketallet var stabilt. 
Det største tettstedet var Palupera med ca 150 innbyggere.
Innsjøene ved Päidla, Neeruti og Leigo i kommunen er velkjente for utendørs kor-konserter som har vært arrangert her siden 1998. I det samme området malte kunstnern Kalju Nagel (1918–2005) landskapsmalerier av det glaciale sjølandskapet.


== Referanser ==


== Eksterne lenker ==
(en) Palupera Parish – kategori av bilder, video eller lyd på Commons
Jason Gedrick

Jason Michael Gedrick (født 7. februar 1965 i Chicago i Illinois) er en amerikansk skuespiller som er best kjent for sitt arbeid i TV-seriene Murder One og Boomtown, samt fra spillefilmen Iron Eagle.


== Liv og virke ==
Gedrick begynte på sin karriere som statist i kjente filmer som Bad Boys (1983) og Risky Business (1983). Etter sine roller i The Heavenly Kid (1985), Iron Eagle (1986), Promised Land (1987) med regissør Michael Hoffman, Iron Eagle II (1988 i en ikke kreditert rolle for de første minuttene av filmen), Born 4th of July (1989), Backdraft (1991) og Crossing the Bridge (1992), dukket Gedrick opp i TV-serier som Class of '96 (1993) og Sweet Justice (1994). I 1994 spilte Gedrick i filmen The Force sammen med Yasmine Bleeth og Kim Delaney.
Gedricks store gjennombrudd var i Steven Bochcos nybrottsserie Murder One fra 1995. Serien fulgte rettssaken mot Gedricks rollefigur som i filmen er anklaget for å ha myrdet en 15 år gammel jente. I serien spilte også flere andre skuespillere som senere ble store filmstjerner.
Gedricks neste store filmprosjekt var den tre timer lange TV-filmen The Third Twin, en thriller fra 1997 som var basert på en bestselgende roman fra 1996 av den britiske forfatteren Ken Follett. Gedrick spiller en ansatt på et universitet som blir anklaget for voldtekt, og vennen hans oppdager senere at han ikke bare har en tvilling – men faktisk flere tvillinger som ble klonet av en ond millionær som drev med biomedisinsk teknologi.
Gedrick fikk roller i TV-serier som EZ Streets (1996), Falcone (2000) og The Beast (2001). Ingen av disse seriene ble særlig store suksesser. I 1999 hadde han også flere gjesteroller i serien Ally McBeal. I 2003 spilte Gedrick den beryktede voldtektsmannen Andrew Luster i en Lifetime-film basert på hans rettssak, A Date with Darkness. Han spilte også i Frustrerte fruer sesong 3 og 4 på ABC-kanalen.
I 2011 hadde han rollen som doktor J. D. Aldridge i TV-serien Necessary Roughness, en tidligere professor og mulig kjærlighetsinteresse for seriens kvinnelige hovedrolle Callie Thorne. Gedrick hadde også en rolle i filmen Hidden Places i 2006 sammen med Sydney Penney og Shirley Jones, en film produsert av Hallmark Entertainment.


== Privat liv ==
Gedrick er skilt fra Dana Lavas og far til tre sønner, Jian (f. 1991), Garrett (f. 1993) og Ty (f. 1995). Han er har tidligere bodd i Brooklyn Heights i New York. Gedrick gikk på Gordon Tech High School i Chicago og Drake University i Des Moines i Iowa. Gedrick inngikk et samarbeid med baseball-spiller Ken Caminiti (før hans død) og hockey-spiller Mario Lemieux om å åpne en ny sigarbar som het Ashes Cigar Club på Wall Street.


== Referanser ==


== Eksterne lenker ==
(en) Jason Gedrick på Internet Movie Database 
(sv) Jason Gedrick i Svensk Filmdatabas 
(da) Jason Gedrick på Filmdatabasen 
(fr) Jason Gedrick på Allociné 
(en) Jason Gedrick på AllMovie 
(en) Jason Gedrick hos The Movie Database 
(en) Jason Gedrick hos Internet Broadway Database
Puka kommune

Puka kommune er en tidligere landkommune i Valga fylke i Estland. Kommunen lå helt nord i fylket vest for byen Otepää, og administrasjonssenteret var landsbyen Puka. Kommunen hadde cirka 1 850 innbyggere og et areal på 201 km². Folketallet var stabilt eller økende.
De største tettstedene var Puka med 737 innbyggere og jernbane-forbindelse nordover til Tartu og sørover til Valga. Andre landsbyer er Kuigatsi og Rebaste. Lengst øst i kommunen reiser høydedraget Otepää seg og strekker seg nesten 20 km sørøstover og inn i nabokommunen Otepää. 
Kunstneren Erich Karl Hugo Adamson (1902-68), bedre kjent under kunstnernavnet Adamson-Eric, besøkte ofte småbyen Puka ved Tartu-Riga-jernbanen, og malte flere landskapsmalerier herfra. I området går mange vandreruter innover i Otepää-fjellene i øst eller ned langs elven Väike Emajõgi i vest.Ved landsbyen Jögeveste ligger mausoleet til general Barclay de Tolly, som stod i spissen for erobringen av Paris under Napoleonskrigene.


== Referanser ==


== Eksterne lenker ==
(en) Puka Parish – kategori av bilder, video eller lyd på Commons
Põdrala kommune

Põdrala kommune er en tidligere landkommune i Valga fylke i Estland, på grensen til Latvia. Kommunen lå helt nordvest i fylket og administrasjonssenteret var landsbyen Põdrala. Kommunen hadde cirka 850 innbyggere og et areal på 127 km². Folketallet var sterkt fallende. 
Det største tettstedet var Põdrala med ca 150 innbyggere.


== Referanser ==


== Eksterne lenker ==
(en) Põdrala Parish – kategori av bilder, video eller lyd på Commons
Sangaste kommune

Sangaste kommune er en tidligere landkommune i Valga fylke i Estland. Kommunen lå øst i fylket og administrasjonssenteret var landsbyen Sangaste. Kommunen hadde cirka 1 460 innbyggere og et areal på 145 km². Folketallet var svakt fallende. 
Det største tettstedet er Sangaste med 238 innbyggere. Stedet er nevnt allerede 1272, og er kjent for Sangaste slott. Her ble Friedrich Wilhelm Rembert von Berg (1793–1874) – senere generalguvernør for Finland, født.


== Referanser ==


== Eksterne lenker ==
(en) Sangaste Parish – kategori av bilder, video eller lyd på Commons
Taheva kommune

Taheva kommune er en tidligere landkommune i Valga fylke i Estland, på grensen til Latvia. Kommunen lå helt sør i fylket og administrasjonssenteret var landsbyen Laanemetsa. Kommunen hadde cirka 900 innbyggere og et areal på 205 km². Folketallet var sterkt fallende. I kommunen ligger Karula nasjonalpark. I Taheva kommune er opptatt det tidligere kommunalt selvstyrte Hargla sogn.
Langs elvedalene av Mustjõgi og Koiva i kommunen bodde i tidligere tider livonere, et finsk-ugrisk folkeslag som ikke lenger eksisterer. Det har vært drevet mye tømmerhogst og -fløting langs vassdragene i Taheva, helt inn i moderne tid. Vassdraget inklusive sideelva Peetri jõgi er viktig for kanoturister og er kjent for et bølgete, skogdekt landskap med farbare elver og sandsteins-banker langs breddene.
Den estiske maleren Juhan Püttsepp (1898–1975) malte kjente landskaps- og kulturmalerier både fra Koiva-vassdraget langs grensetrakten, og langs sideelva Mustjõgi.Det største tettstedet er Laanemetsa med ca 150 innbyggere.  Landsbyen Hargla 10 km lengre sørøst fikk kirke i 1691 med en senere altertavle av den tyske maleren Emil Jakobs. Hargla ble eget sogn tre år senere, stedet var et gammelt offersted med tette furuskoger. De har blitt foreviget av den estiske grafikeren Ott Kangilaski.
Fram til 1970 gikk en smalsporet jernbane gjennom kommunen, mellom Valga og Gulbene. Denne var ikke i stand til å ta av for behovet for tømmertransport.


== Referanser ==


== Eksterne lenker ==
(en) Taheva Parish – kategori av bilder, video eller lyd på Commons
Tõlliste kommune

Tõlliste kommune er en tidligere landkommune i Valga fylke i Estland, på grensen til Latvia. Kommunen lå helt sør i fylket og administrasjonssenteret var landsbyen Laatre. Kommunen hadde cirka 1 750 innbyggere og et areal på 194 km². Folketallet var sterkt fallende. 
De største tettstedene var Tsirguliina med 535 innbyggere og Laatre med 251 innbyggere. 


== Referanser ==


== Eksterne lenker ==
(en) Tõlliste Parish – kategori av bilder, video eller lyd på Commons
Õru kommune

Õru kommune er en tidligere landkommune i Valga fylke i Estland. Kommunen lå midt i fylket og administrasjonssenteret var landsbyen Õru. Kommunen hadde cirka 550 innbyggere og et areal på 105 km². Folketallet var svakt fallende. 
Det største tettstedet var Õru med 170 innbyggere. 


== Referanser ==


== Eksterne lenker ==
(en) Õru Parish – kategori av bilder, video eller lyd på Commons
Lone Scherfig

Lone Scherfig (født 2. mai 1959 i København) er en dansk filmregissør. I 2009 regisserte hun filmen An Education, som i 2010 ble nominert til en Oscar i kategorien årets beste film. Filmen ble dessuten nominert i kategoriene beste kvinnelige hovedrolle og beste manuskript. Lone Scherfig ble imidlertid ikke direkte nominert selv, ettersom hun ikke er medprodusent for filmen.
Lone Scherfig er datter av direktør Ole Scherfig og bestyrer ved Det kongelige teaters balletskole Lise Scherfig. Hun er søster til teaterregissør Vibeke Wrede og til direktør Christian Scherfig. Hennes onkel på farssiden er forfatteren og maleren Hans Scherfig.
Scherfig studerte filmvitenskap på Université Paris-Sorbonne i Paris i 1976, og ble uteksaminert som regissør fra Den Danske Filmskole i 1984 med eksamensfilmen Den onde cirkel. Hun har i en årrekke arbeidet med både film og tv, men gjennombruddet fikk hun dogmefilmen Italiensk for begyndere, med bl.a. Anders W. Berthelsen, Peter Gantzler, Anette Støvelbæk og Ann Eleonora Jørgensen på rollelisten. Denne filmen vant Sølvbjørnen på Filmfestivalen i Berlin i 2001.
I mai 2010 kom det imidlertid frem at Lone Scherfig hadde unnlatt å opplyse om at hennes idé til Italiensk for begyndere var lånt fra den irske forfatteren Maeve Binchys roman Evening Class. Binchy hadde i 2002 mottatt et større beløp i erstatning som følge av denne utelatelsen.Lone Scherfig har også regissert filmene Kajs fødselsdag (1991), som var hennes (debutfilm), barnefilmen Når mor kommer hjem, norsk tittel Tre barn og en bamse (1998), den prisbelønnede Wilbur begår selvmord (2002) og Hjemve (2007).
For fjernsyn har hun blant annet regissert en rekke avsnitt av seriene Flemming & Berit, Taxa) og Ved Stillebækken; den siste bygger på en roman av den danske forfatteren Morten Korch. Hun regisserte dessuten episode 11 av tv-serien Krøniken i 2005.


== Filmografi ==
2011 – One Day (basert på en roman med samme tittel av David Nicholls)
2009 ¨- An Education
2007 – Hjemve (engelsk tittel Just Like Home)
2005 – Krøniken (tv-serie; episode 11)
2002 – Wilbur begår selvmord
2000 – Italiensk for begyndere
2000 – Morten Korch - Ved Stillebækken (tv-serie i elleve episoder)
1998 – Når mor kommer hjem (norsk tittel Tre barn og en bamse)
1997 – Taxa) (tv-serie)
1994 – Flemming og Berit (tv-serie i seks episoder)
1993 – Den gode lykke (tv-film)
1990 – Kajs fødselsdag
1985 – Margrethes elsker (tv-film)


== Priser ==
2018 – Æres-Bodil


== Referanser ==


== Eksterne lenker ==
(en) Lone Scherfig på Internet Movie Database 
(sv) Lone Scherfig i Svensk Filmdatabas 
(da) Lone Scherfig på Filmdatabasen 
(da) Lone Scherfig på danskefilm.dk 
(da) Lone Scherfig på danskfilmogtv.dk 
(da) Lone Scherfig på Scope 
(fr) Lone Scherfig på Allociné 
(en) Lone Scherfig på AllMovie 
(en) Lone Scherfig hos Rotten Tomatoes 
(en) Lone Scherfig hos The Movie Database
Sportsåret 1921

Sportsåret 1921 er en oversikt over hendelser, resultater, fødte og avdøde personer med tilknytning til sport i 1921.


== Hendelser ==
Frösö IF grunnlegges
Idrettsarenaen Rimnersvallen innvies i Uddevalla.
Skellefteå AIK grunnlegges


=== Bandy ===


==== NM ====
Finaleresultat: Trygg-Ready 1-0


=== Boksing ===


==== NM ====
Kongepokalen var satt opp i weltervekt og ble vunnet av Aage Steen.


=== Fotball ===
Frigg blir norgesmester (cupmester) i fotball etter å ha slått Odd 2–0 i finalen.
Tottenham vinner FA-cupen
Burnley blir engelsk ligamester
16. oktober – IFK Eskilstuna blir svensk mester etter finaleseier med 2–1 over IK Sleipner. Kampen spilles på Stockholms stadion.
Örgryte IS vinner Den svenske serien.
Akademisk Boldklubb vinner dansk mesterskap i fotball.


=== Langrenn ===


==== Svenske mesterskap ====
Anders Persson, Bollnäs GIF vinner 30 km for fjerde gang. Hudiksvalls IF vinner lagkonkurransen.
Per-Erik Hedlund, Särna SK vinner 60 km. IFK Norsjö vinner lagkonkurransen.


=== Ishockey ===
Den første ishockeykampen spilles i Sverige. Uppsalakamraterna slår Berliner SC 4-1 foran 2 022 tilskuere på Stockholms Stadion den 30. januar.
EM i ishockey spilles i Sverige. Bare to lag deltar. Sverige slår Tsjekkoslovakia med 7-4 på Stockholms Stadion den 23. februar.
27. mars MODO Hockey grunnlegges.


== Rekorder ==


=== Friidrett ===
21. april – Charles Paddock, USA forbedret verdensrekorden på 100 m til 10,4 sek
22. juni – Paavo Nurmi, Finland forbedret verdensrekorden på 10 000 m til 30.40,2 min
21. juli – New York Athletic Club, USA forbedret verdensrekorden på 4 x 200 m til 1.27,4 min
23. juli – Edwin Gourdin, USA forbedrer verdensrekorden i lengdehopp til 7,69 m


== Fødsler ==
8. februar – Sixten Isberg, svensk alpinist (død 2012)
10. februar – Maggi Kvestad, norsk skøyteløper (død 2004)
21. mars –
Paco Godia, spansk racerbilfører
Bengt Grive, svensk journalist og TV-sportskommentator
12. mars – Joe Fagan, engelsk fotballtrener (død 2001)
3. mai – Sugar Ray Robinson, amerikansk bokser (død 1989)
13. mai – Else Marie Christiansen, norsk skøyteløper (død 2017)
7. juli – Ezzard Charles, amerikansk bokser
11. juli – Petter Hugsted, norsk skihopper (død 2000)
1. august – Jack Kramer, amerikansk tennisspiller
4. august – Maurice Richard, The Rocket, kanadisk ishockeyspiller
12. oktober – Jaroslav Drobný, tsjekkoslovakisk tennis– og ishockeyspiller (død 2001)
19. oktober – Gunnar Nordahl, svensk fotballspiller (død 1995)


== Dødsfall ==
…


== Referanser ==
Avisåret 1921

Avisåret 1921 er en oversikt over etableringer, nedleggelser, hendelser, prisvinnere og personer med tilknytning til aviser i 1921.


== Hendelser ==


== Opprettelser ==


== Nedleggelser ==
Målbladet (avis) Spegjelen som ble etablert i 1911 legges ned.


== Fødsler ==


== Dødsfall ==
…


== Referanser ==
PG Stølen & The Riders of Good News

PG Stølen & The Riders of Good News er et norsk country-gospel-band etablert i 1987 av Per Gunnar Stølen, Frank Roar Fjellvang, Svein Egil Sund, Harald Eikeland og Rune Pedersen. Tom Georg Rødland ble med i 1988. Bandet var i sin mest aktive periode i 1989-1991 der utgivelsen Going to the Promised Land i 1990 ble sentral for bandets popularitet inntil oppløsningen i 1994.


== Medlemmer ==


=== Siste besetning ===
Per Gunnar Stølen - sang
Frank Roar Fjellvang - bass, sang
Harald Eikeland - gitar
Svein Egil Sund - gitar
Tom Georg Rødland - keyboard
Rune Pedersen - trommer


== Diskografi ==


=== Album ===
Going to the Promised Land (1990)
Antsla kommune

Antsla kommune er en landkommune i Võru fylke i Estland, nær grensen til Latvia. Kommunen ligger vest i fylket og administrasjonssenteret er småbyen Antsla. Kommunen har cirka 4 478 innbyggere (2019) og et areal på om lag 411 km². Folketallet er svakt fallende. 
Det største tettstedet er den ikke-autonome småbyen Antsla med 1 577 innbyggere, etterfulgt av Kobela med 428 innb., og Vane-Antsla med 221 innbyggere. 
I kommunen er kildene til elva Mustjõgi, som renner vestover mot områdene like øst for grensebyen Valga. 


== Referanser ==


== Eksterne lenker ==
Offisielt nettsted 
(en) Antsla Parish – kategori av bilder, video eller lyd på Commons
Frank Roar Fjellvang

Frank Roar Fjellvang (født 4. november  1965) er en norsk sanger, låtskriver, gitarist og bassist. Kommer fra Kristiansand. Han spilte i country-gospel-bandet PG Stølen & The Riders of Good News fra 1986 til 1994, i Stølen/Fjellvang Band i perioden 1994–1997, og er fra 1998 medlem av duoen PG&Frank.


== Eksterne lenker ==
Offisielt nettsted
Haanja kommune

Haanja kommune er en tidligere landkommune i Võru fylke i Estland, langs grensen til Latvia. Kommunen lå sør i fylket og administrasjonssenteret var småbyen Haanja. Kommunen hadde cirka 1 180 innbyggere og et areal på om lag 170 km². Folketallet var svakt fallende. 
Det største tettstedet var Haanja med ca 150 innbyggere. 


== Referanser ==


== Eksterne lenker ==
(en) Haanja Parish – kategori av bilder, video eller lyd på Commons
Skogvinduedderkopp

Skogvinduedderkopp (Amaurobius fenestralis) er en av edderkoppene i gruppen (familien) vinduedderkopper (Amaurobiidae), som tilhører undergruppen Entelegynae i gruppen Araneomorphae. 


== Utseende ==
Skogvinduedderkopp er en ganske kraftig edderkopp, vanligvis mellom 6 og 8 millimeter lang, eller litt større. På forkroppen er den fremste «hode-delen» tydelig avgrenset fra resten. Den har åtte øyne fordelt på to tverr-rader. Beina er ringet, vekselvis lyse og mørke. Bakkroppen er eggformet med en mørk tegning i midten, som kan minne om et vindu, derav det norske navnet.


== Levevis ==
Skogvinduedderkopp produserer såkalt cribellat silke, en svært fintrådet, krusete og blålig silke. Den lager et skjulested  og rundt dette er svært uryddig, ikke klebrig spinn. Et byttedyr (insekt) som beveger seg inn i det, vil svært lett vikle seg inn i de fine trådene. Spinnene lages om natten, men edderkoppen henter byttedyr til alle tider.
Hunnene holder seg stort sett ved spinnet sitt, hannene vandrer ofte rundt på leting etter hunner. Han kommer i kontakt med hunnen i skjulestedet, ved å tromme på nettet med palpene og bakkroppen. Etter paringen legger hunnen et sett med egg i inngangen til skulestedet, deretter dør hun vanligvis, og blir senere spist av de nyklekte ungene, som deretter sprer seg. Nettene kan finnes rundt hull i murer og barken på trær, under steiner og mellom løvstrø.


== Utbredelse ==
Skogvinduedderkopp er utbredt i Europa og Sentral-Asia. Finnes i Norge.


== Litteratur ==
Roberts, M.J. (1995) Spiders of Britain & Northern Europe. Harper Collins. ISBN 0-00-219981-5


== Eksterne lenker ==
(en) skogvinduedderkopp i Encyclopedia of Life 
(en) skogvinduedderkopp i Global Biodiversity Information Facility 
(no) skogvinduedderkopp hos Artsdatabanken 
(sv) skogvinduedderkopp hos Dyntaxa 
(en) skogvinduedderkopp hos Fauna Europaea 
(en) skogvinduedderkopp hos ITIS 
(en) skogvinduedderkopp hos NCBI 
(en) Kategori:Amaurobius fenestralis – bilder, video eller lyd på Wikimedia Commons 
Amaurobius fenestralis – detaljert informasjon på Wikispecies 
Glenn Halvor Morka: Edderkoppkroken. Nettside om norske edderkopper, med mange bilder
Byvinduedderkopp

Byvinduedderkopp (Amaurobius similis) er en av edderkoppene i gruppen (familien) vinduedderkopper (Amaurobiidae), som tilhører undergruppen Entelegynae i gruppen Araneomorphae. 


== Utseende ==
Byvinduedderkopp er en ganske stor og kraftig edderkopp, hunnen er mellom 9 og 12 millimeter lang, mens hannen er noe mindre, mellom 6 og 8 millimeter lang. På forkroppen er den fremste «hode-delen» tydelig avgrenset fra resten. Den har åtte øyne fordelt på to tverr-rader. Beina er ringet, vekselvis lyse og mørke. Bakkroppen er eggformet med en mørk tegning i midten, som kan minne om et vindu, derav det norske navnet.


== Levevis ==
Byvinduedderkopp produserer såkalt cribellat silke, en svært fintrådet, krusete og blålig silke. Den lager et skjulested  og rundt dette er svært uryddig, ikke klebrig spinn. Et byttedyr (insekt) som beveger seg inn i det, vil svært lett vikle seg inn i de fine trådene. Spinnene lages om natten, men edderkoppen henter byttedyr til alle tider.
Hunnene holder seg stort sett ved spinnet sitt, hannene vandrer ofte rundt på leting etter hunner. Han kommer i kontakt med hunnen i skjulestedet, ved å tromme på nettet med palpene og bakkroppen. Etter paringen legger hunnen et sett med egg i inngangen til skulestedet, deretter dør hun vanligvis, og blir senere spist av de nyklekte ungene, som deretter sprer seg. Nettene kan finnes rundt hull i murer og barken på trær, under steiner og mellom løvstrø.


== Utbredelse ==
Byvinduedderkopp er utbredt i Holarktis, den er finnes i Norge. I Europa er den vanligst i vest og nordvest.


== Litteratur ==
Roberts, M.J. (1995) Spiders of Britain & Northern Europe. Harper Collins. ISBN 0-00-219981-5


== Eksterne lenker ==
(en) byvinduedderkopp i Encyclopedia of Life 
(en) byvinduedderkopp i Global Biodiversity Information Facility 
(no) byvinduedderkopp hos Artsdatabanken 
(sv) byvinduedderkopp hos Dyntaxa 
(en) byvinduedderkopp hos Fauna Europaea 
(en) byvinduedderkopp hos ITIS 
(en) byvinduedderkopp hos NCBI 
(en) Kategori:Amaurobius similis – bilder, video eller lyd på Wikimedia Commons 
Amaurobius similis – detaljert informasjon på Wikispecies 
Glenn Halvor Morka: Edderkoppkroken. Nettside om norske edderkopper, med mange bilder